stanford-oval/wikipedia huggingface dataset:
כבודו (סדרת טלוויזיה אמריקאית)
הבדלים בין הסדרה הישראלית לאמריקאית

על אף שהסדרה מבוססת על סדרה ישראלית בעלת אותו שם למעט הרעיון הכללי תוכן העלילה שונה.
דוגמאות:
בגרסה הישראלית שי בנו של השופט אלקובי נרצח רק בסוף הסדרה כאשר הוא מנסה לנקום את מותה של בת זוגו שנרצחה בעוד בגרסה האמריקאית אדם מת כבר בעונה הראשונה עד ידי כדור טועה ובעונה השנייה כלל אינו מופיע.
בגרסה הישראלית מתגלה כי שי כלל לא פגע בטעות ברוכב האופנוע אלא נקם בו לאחר שזיהה אותו כמי שאנס את אימו והביא להתאבדותה בעוד בגרסה האמריקאית רוקו בקסטר הוא אמנם בן למשפחת פשע אך לא מוצג כפושע בעצמו ונראה כי אכן מדובר בתאונה.
בגרסה האמריקאית למשפחת בקסטר ישנה בת בשם פיה שמתאהבת באדם מבלי לדעת שדרס למוות את אחיה ואף נכנסת להריון ממנו ומביאה ילד. בגרסה הישראלית למשפחת הפשע בן עטר כלל אין בת.
הערות שוליים

↑  Eng, Joyce (31 בינואר 2019). "Bryan Cranston will star in a new Showtime series, so he should probably make room for another Emmy". Gold Derby. נבדק ב-6 בדצמבר 2021. {{cite web}}:  (עזרה)
1 2  Andreeva, Nellie (31 בינואר 2019). "Bryan Cranston To Headline 'Your Honor' Legal Drama Series For Showtime – TCA". Deadline Hollywood. נבדק ב-6 בדצמבר 2021. {{cite web}}:  (עזרה)
↑  Andreeva, Nellie (23 באוגוסט 2017). "CBS TV Studios Sets 'Your Honor' Drama From Peter Moffat And Robert & Michelle King Based On Israeli Series". Deadline Hollywood. נבדק ב-6 בדצמבר 2021. {{cite web}}:  (עזרה)
↑  Andreeva, Nellie (19 באוקטובר 2017). "Showtime Nabs 'Your Honor' Legal Drama From Peter Moffat, Robert & Michelle King and CBS Studios With Series Commitment". Deadline Hollywood. נבדק ב-6 בדצמבר 2021. {{cite web}}:  (עזרה)
↑  Petski, Denise (2 באוגוסט 2019). "'Your Honor': Michael Stuhlbarg & Sofia Black-D'Elia Join Showtime Legal Drama – TCA". Deadline Hollywood. נבדק ב-6 בדצמבר 2021. {{cite web}}:  (עזרה)
↑  Petski, Denise (20 באוגוסט 2019). "'Your Honor': Carmen Ejogo & Isiah Whitlock Jr. Join Bryan Cranston In Showtime Legal Drama". Deadline Hollywood. נבדק ב-6 בדצמבר 2021. {{cite web}}:  (עזרה)
↑  Petski, Denise (10 בספטמבר 2019). "'Your Honor': Hope Davis Cast As Series Regular, Lilli Kay To Recur In Showtime Limited Series". Deadline Hollywood. נבדק ב-6 בדצמבר 2021. {{cite web}}:  (עזרה)
↑  Porter, Rick (27 בספטמבר 2019). "'Transparent' Star Joins Bryan Cranston-Led Showtime Thriller (Exclusive)". The Hollywood Reporter. נבדק ב-6 בדצמבר 2021. {{cite web}}:  (עזרה)
↑  Petski, Denise (18 באוקטובר 2019). "'Your Honor': Tony Curran, Keith Machekanyanga, Lamar Johnson & Benjamin Flores Jr. Join Showtime Legal Drama". Deadline Hollywood. נבדק ב-6 בדצמבר 2021. {{cite web}}:  (עזרה)
↑  Margo Martindale Set To Recur On ‘Your Honor’ At Showtime
Mythic Quest

| --- | --- |

כרזת העונה הראשונה
 סוגה:  קומדיה
 יוצרים:  צ'ארלי דיי  מייגן גנץ  רוב מקאלהני
 בימוי:  Todd Biermann 
 שחקנים:  רוב מקאלהני  שרלוט ניקדאו  אשלי ברץ'  ג'סי אניס  אימאני חכים  דייוויד הורנסבי  דני פודי  פ. מארי אברהם
 פסקול:  טקאשי פורוקווה
 ארץ מקור:  ארצות הברית ארצות הברית
 שפות:  אנגלית
 מספר עונות:  3
 מספר פרקים:  30
 הפקה
 מפיק:  כריס סמירנוף  ג'ף לואיני
 מפיקים בפועל:  צ'ארלי דיי  מייגן גנץ  דייוויד הורנסבי   רוב מקאלהני  דייוויד גורדון גרין  ניקולס פרנקל  מייקל רוטנברג  ג'ייסון אלטמן  דניאל קרניק  ג'רארד גילמוט
 חברת הפקה:  RCG Productions  3 Arts Entertainment   Ubisoft Film & Television  Lionsgate Television
 הפצה:  אפל
 עורכים:  טרוור פנה  ג'וש דריסקו  סטיב וולך
 אורך פרק:  24–37 דקות
 שידור
 רשת שידור:  אפל TV פלוס
 תקופת שידור מקורית:  7 בפברואר 2020 – הווה
 קישורים חיצוניים
 Mythic Quest
 דף התוכנית ב-IMDb
 
Mythic Quest (ידועה גם בשם Mythic Quest: Raven's Banquet בעונה הראשונה; בעברית: מסע אגדי) היא קומדיה אמריקאית המשודרת באפל TV פלוס. הסדרה עלתה לשידור ב-7 בפברואר 2020 ומציגה חברה לפיתוח משחקי וידאו ("סטודיו משחקים") שמפיק משחק תפקידים בדיוני שנקרא Mythic Quest. העונה השנייה שודרה החל מ-7 במאי 2021. בסדרה הופקו גם שני פרקים מיוחדים, הראשון שבהם "Quarantine" ששודר ב-22 במאי 2020 והשני "Everlight" ששודר ב-16 באפריל 2021, לפני עליית העונה השנייה.
באוקטובר 2021, חודשה הסדרה לעונה שלישית ורביעית; העונה השלישית עלתה לשידור בנובמבר 2022.
עלילה

הסדרה עוקבת אחר סטודיו להפקת משחקי וידאו בלוס אנג׳לס, בו מפותח משחק המחשב הבדיוני "Mythic Quest". בתחילת העונה הראשונה, החברה מתכננת להשיק חבילת הרחבה חדשה שנקראת "Raven's Banquet". בראש החברה עומד המנהל הקריאייטיבי אייאן גרים (רוב מקאלהני), גבר נרקסיסט שהאגו הנפוח שלו מביא למחלוקות תכופות בינו לבין פופי לי (שרלוט ניקדאו), המהנדסת הראשית שלא מקבלת מספיק מעמד וקרדיט על מעורבותה ותרומתה למשחק ולהצלחתו. דמויות בולטות נוספות הן בראד בקשי (דני פודי), מנהל המונטיזציה, דייוויד בריטלסבי (דייוויד הורנסבי), המפיק בפועל, והכותב הראשי של המשחק, סי. דבליו לונגבוטום (פ. מארי אברהם).
לאחר שבסוף העונה הראשונה מקדם אייאן את פופי להיות מנהלת קריאייטיב שותפה, השניים מתקשים בעבודה המשותפת על הרחבה חדשה נוספת ומחליטים לעבוד בנפרד - אייאן על ההרחבה ״זאוס״ ופופי על ההרחבה ״הרה״, מהלך שמלחיץ את דייוויד מקצועית ואישית כיוון שהוא מזכיר לו את הגירושים של הוריו, ואם הגירושים שלו עצמו. הפילוג מערער עוד יותר את מערכת היחסים המתוחה ואת האגואים השבריריים של אייאן ופופי ומסכן את הסטודיו כולו.
דמויות > דמויות משניות

סו (קייטלין מקגי): סו היא מנהלת הקהילה של Mythic Quest, במה שהופך אותה ליעד התלונות של השחקנים, וניכר שיש לעבודתה השפעה על התנהגותה. על אף הקושי, היא מפגינה אופטימיות חסרת תקנה הגובלת בחוסר שפיות. היא עובדת במנותק מיתר המשרד בקומת המרתף, היכן שראשי החברה משכנים דמויות שעשויות להפריע למהלך העבודה התקין. היא גם משמשת כאוזן קשבת לדייוויד, בעיקר כי היא מנותקת מהמתרחש במשרדים ולכן לא עדה למה שמתרחש באמת.
קרול (נעמי אקפריג'ין): מנהלת משאבי האנוש של המשרד. עובדי המשרד פונים אליה פעמים רבות בנושאים שלא קשורים לעבודתה, דבר שגורם לה לתסכול רב. רייצ'ל ודיינה נעזרות בה כיועצת במה שקשור לרגשות שלהן אחת כלפי השנייה, וקרול מנסה בכל פעם לדחות אותן בטענה שזה לא קשור אליה.
ברנדן (אלישע הניג): גיימר וסטרימר מתבגר מפורסם הידוע בשם "Pootie Shoe", המשחק בעונה הראשונה ב-Mythic Quest, על אף שהיחס אליו בסטודיו מזלזל. בהמשך העונה הוא עוזב את המשחק לטובת המתחרים, Cold Alliance Studios. מאוחר יותר, ברנדן משתלט על "האיש במסיכה", דמות מלאכותית במשחק, ואחרי דו–קרב עם איאן הוא נחשף. ברנדן הוא בנו של אייאן שעזב אותו וניכר שיש לו רגשות קשים כלפי אביו.
פול (האמפרי קאר): פול הוא מתכנת בחברה, אבל הדבר הכי בולט בו הוא הגובה המרשים שלו. פופי מחליטה להשתמש בפול כדי להסיח את דעתו של אייאן, שמרגיש מאוים מהגובה ומעברו הצבאי המרשים של פול. כדי להעלים את האיום, אייאן מעביר את פול למשרד משלו במרתף, בסמוך לסו.
מישל (אפרנה ננצ׳רלה): הופיעה בעונה הראשונה כמתכנתת האישה היחידה מלבד פופי. מישל היא עובדת צינית, ממורמרת ולפי אייאן ופופי היא כנראה גם לא מאוד טובה בפן המקצועי. בינה לבין פופי שוררת מתיחות הגובלת בשנאה עזה, כשמישל נהנית ללגלג על פופי ולהעמיד אותה על טעויותיה. בסוף העונה ראשונה מתגלה שמישל הייתה בין אלו שהובילו מהלך התאגדות של העובדים למען דרישת תשלום על שעות נוספות.
לו (קרייג מייזין): לו הוא בודק המצטרף לרייצ׳ל בחדר הבודקים לאחר שדיינה מתחילה את תפקידה כסטרימרית, למורת רוחה של רייצ׳ל. הוא עבד בחברה גם לפניכן, אך אנו לא יודעים באיזה תפקיד. הוא סקסיסט וגס רוח, וטוען שרייצ׳ל מנסה להתחיל איתו על אף שהיא אומרת לו שהיא לסבית. בסוף העונה הראשונה הוא מקודם לתפקיד מנהל בקרת איכות, תפקיד שנרמז כי הומצא בשבילו כטובה עבור רייצ׳ל, שהתחננה בפני בראד שיעזור לה להחזיר את דיינה לתפקידה כבודקת לאחר שהתפטרה מהסטרים.
פיל (דרק ווטרס): הארט דיירקטור הכנוע והרכרוכי של הסטודיו. בעל תואר שני באומנויות ועובד בחברה כבר כ-10 שנים, והוא עדיין מתקשה לסרב לגחמותיו של אייאן שעולות לצוות הארט בשעות נוספות רבות או להיות ביקורתי לרעיונותיו.
אנת׳וני (מורט בורקה): מתכנת בצוות המתכנתים החדש שגויס עבור פופי למען פיתוח משחק ההרחבה ״הרה״ עליה עובדת פופי במהלך העונה השנייה, והקול הבולט שמנסה להסביר לה שהתכנון שלה אינו אפשרי מבחינה טכנית.
הפקה > פיתוח

ב-9 באוגוסט 2018 פורסם שאפל רכשה סדרה קומית חדשה שנוצרה על ידי רוב מקאלהני, מייגן גנץ וצ'ארלי דיי, במסגרת שירות הסטרימינג החדש שהחברה תכננה להשיק כשנה מאוחר יותר.
ב-18 בינואר 2020 פורסם שלקראת עליית העונה הראשונה, הסדרה חודשה לעונה שנייה.
בפיתוח הסדרה השתתפה גם חברת משחקי המחשב יוביסופט. רוב מקאלהני, מיוצרי הסדרה, אמר כי הרעיון לפיתוחה נבע מפנייה של החברה בדבר הפקת תוכנית טלוויזיה בנושא משחקי מחשב. במהלך הדיונים הראשונים הוזמן מקאלהני לאולפני יוביסופט מונטריאול, שם ראה את הפוטנציאל של סדרה כזו. החברה סייעה בנושאים נוספים כמו פיתוח המשחק שמוצג בסדרה ותרמה חפצי אומנות לצילומים. כמו כן, מטעם החברה השתתפו גם בכתיבה במטרה לשמור על קרבה לעולם הגיימינג במציאות.
הפקה > צילומים

במרץ 2019 דווח שצילומי העונה הראשונה הסתיימו.
צילומי ועריכת הפרק המיוחד "Quarantine" התרחשו במהלך מגפת הקורונה והסתיימו בתוך שלושה שבועות, הכל מרחוק כשאפל סיפקה ציוד לצילומים, בין השאר אייפונים.
צילומי העונה השנייה של הסדרה התעכבו בנובמבר 2020 כשכמה מעובדי ההפקה נדבקו בקורונה. בדצמבר אותה שנה דווח שאף שרוב מקאלהני טען כי עד אותה עת היו "אפס עדויות להדבקה במקום העבודה", לפחות 12 עובדים שהיו במגע הדוק ביניהם נדבקו בקורונה, מה שגרם לעיכוב נוסף בצילומים.
במהלך פאנל Mythic Quest באגודת מבקרי הטלוויזיה בפברואר 2021 אמר מקאלהני כי הוא "לא רוצה להיות האדם שגרם לפ. מארי אברהם להיות מאוד מאוד חולה", ופירט כי דמותו של אברהם ממשיכה לעבוד מרחוק בעונה השנייה, עד לפרק השביעי באותה עונה שצולם כשבוצעו בדיקות קורונה בתדירות של "חמש פעמים בשבוע", לצד מיעוט אנשים על הסט בסצנות עם אברהם. עם זאת, במרץ 2021 פורסם עוד כי 26 אנשי הפקה נדבקו בקורונה בצילומי הסדרה, מה שהפך אותה ל"התפרצות הקורונה הקשה ביותר בכל תוכנית טלוויזיה בלוס אנג'לס".
ביקורות

Mythic Quest זכתה בעיקר לביקורות אוהדות. בין היתר נכתב על הסדרה כי היא "כתובה בצורה חכמה, מבוצעת בצורה חדה וסנטימנטלית בלי לאבד את חוש ההומור".
עונות

| עונה | פרקים | שידור ראשון | שידור אחרון | הערות |
| --- | --- | --- | --- | --- |
| 1 | 9 | 7 בפברואר 2020 | 7 בפברואר 2020 | בינג' |
| Quarantine | 1 | 22 במאי 2020 | 22 במאי 2020 | פרק מיוחד |
| Everlight | 1 | 16 באפריל 2021 | 16 באפריל 2021 | פרק מיוחד |
| 2 | 9 | 7 במאי 2021 | 25 ביוני 2021 |  |
| 3 | 10 | 11 בנובמבר 2022 | 6 בינואר 2023 |  |
הערות שוליים

↑  Sneider, Jeff (19 בפברואר 2021). "'Mythic Quest' Unveils Season 2 Release Date and a Poppylicious Trailer". Collider. נבדק ב-19 בפברואר 2021. {{cite web}}:  (עזרה)
↑  Rivera, David (7 בפברואר 2020). "Mythic Quest: Raven's Banquet is a comedy surprise you can't miss". The Verge. נבדק ב-21 בנובמבר 2020. {{cite web}}:  (עזרה)
↑  Josh Weiss, ‘Mythic Quest’ Producers Unpack ‘A Dark Quiet Death’ & That Episode 8 Shocker, פורבס, ‏10 בפברואר 2020
↑  Denise Petski, Rob McElhenney & Charlie Day Comedy Lands Straight-To-Series Order At Apple, Deadline.com, ‏9 באוגוסט 2018
↑  Joe Otterson, Apple Orders Charlie Day, Rob McElhenney Comedy Straight to Series, Variety, ‏9 באוגוסט 2018
↑  Danielle Turchiano, Danielle Turchiano, Apple TV Plus Renews ‘Mythic Quest: Raven’s Banquet’ Ahead of Series Premiere, Variety, ‏2020-01-19 (באנגלית)
↑  Prudom, Laura (3 בפברואר 2020). "Rob McElhenney Explains How Apple's Mythic Quest Will Stay 'Authentic' to the Game Industry". IGN. ארכיון מ-16 בנובמבר 2020. נבדק ב-3 בפברואר 2020. {{cite web}}:  (עזרה)
↑  Koblin, John (17 במרץ 2019). "Apple's Big Spending Plan to Challenge Netflix Takes Shape". The New York Times (באנגלית אמריקאית). ISSN 0362-4331. ארכיון מ-30 בדצמבר 2019. נבדק ב-24 במרץ 2019. {{cite news}}:  (עזרה)
↑  McHenry, Jackson (26 במאי 2020). "How Mythic Quest Wrote, Filmed, and Edited Its Quarantine Episode in 3 Weeks". Vulture. ארכיון מ-16 בנובמבר 2020. נבדק ב-23 בספטמבר 2020. {{cite web}}:  (עזרה)
↑  Andreeva, Nellie (11 בנובמבר 2020). "Three Series Pause Production, A Pilot Is Delayed At CBS Studio Center Due Of Positive COVID Tests". Deadline Hollywood. ארכיון מ-16 בנובמבר 2020. נבדק ב-11 בנובמבר 2020. {{cite web}}:  (עזרה)
↑  Maddaus, Gene; Low, Elaine (17 בדצמבר 2020). "'Mythic Quest' Crew Members Angered by Producer's Response to COVID Outbreak". Variety. נבדק ב-17 באפריל 2021. {{cite web}}:  (עזרה)
↑  Turchiano, Danielle (19 בפברואר 2021). "How COVID Changed F. Murray Abraham's Role in 'Mythic Quest' Season 2". Variety (באנגלית). נבדק ב-16 באפריל 2021. {{cite web}}:  (עזרה)
↑  Maddaus, Gene (26 במרץ 2021). "Crew Member on Universal TV Comedy Says He Was Fired After Getting COVID". Variety (באנגלית). נבדק ב-29 במרץ 2021. {{cite web}}:  (עזרה)תחזוקה - ציטוט: url-status (link)
↑  "Mythic Quest: Season 2 (2021)". Rotten Tomatoes. נבדק ב-24 במאי 2021. {{cite web}}:  (עזרה)
ביקורת האתאיזם

המתמטיקאי בלז פסקל הציע להתייחס לשאלת קיום האל הנוצרי כניתוח סיכון-תועלת רציונלי. גרסאות מאוחרות יותר של הטיעון יישמו אותו להשקפות לא נוצריות.
המונח ביקורת האתאיזם מתאר את הביקורת הכללית המופנית כלפי רעיונות ועמדות המזוהים עם מושג האתאיזם.
בקרב הוגים שאינם אתאיסטים, יש הדוגלים בקיום אלוהות מסוימת כאקסיומה או המציגים טיעונים שונים לקיומה. מעבר לכך ישנה ביקורת האתאיזם אשר מגיעה הן ממבקרים תאיסטים והן מקבוצות נונתאיסטיות שאינן מוגדרות מבחינה מחקרית כאתאיסטיות, למשל ממבקרים אגנוסטים, דאיסטים ואחרים.
ניתן לחלק הביקורות לכאלו המבוססות על מהות האתאיזם, השלכות האתאיזם, אטיולוגיה לאתאיזם וביקורות אחרות (כולל ביקורת של יחידים וקבוצות אתאיסטיים על התנהלות הקבוצה האתאיסטית בכללותה).
ביקורות אודות מהות האתאיזם נוגעות לשלושת זרמיו של האתאיזם, אלו הם האתאיזם האגנוסטי (לפיו אין סיבות להאמין בקיום אלוהות אך אין לשלול רעיון האלוהות על הסף), אתאיזם חזק (לפיו יש להאמין כי אין אלוהות אך אין לשלול רעיון האלוהות על הסף) וכן אתאיזם גנוסטי (לפיו יש לטעון לידיעה כי לא קיימות ישויות אלוהיות).
הפילוסוף ג'ון לוק טען כי ניתוק הקשר בין מושגים כגון הבטחות, שבועות וחוזים לבין אלוהים, מבטל את ערכם.
הפילוסוף אדמונד ברק ביקר השקפות חילוניות כגון האתאיזם והדאיזם. לטענתו, "האדם הוא במהותו חיה דתית".
ביקורות נונתאיסטיות אודות מהות האתאיזם

ביקורות אלה מגיעות משלל גישות נונתאיסטיות (גישות ששוללות את הרעיון של אל פרסונלי). להלן חלק מביקורות אלה.
יש הרואים באתאיזם החזק תפיסה פונדמנטליסטית. גם הצגת האתאיזם כידיעה שאין עליה עוררין (אתאיזם גנוסטי) ספגה ביקורת.
יש מבקרים אשר הקבילו את המושג "דת חילונית", עם התנועה האתאיסטית. הכותב האתאיסט גראהם לאוטון ביצע הקבלה דומה גם הוא.
ביקורות נונתאיסטיות אודות מהות האתאיזם > ביקורת אגנוסטית

אַגְנוֹסְטִיוּת, או אגנוסטיציזם, היא השקפה פילוסופית לפיה אין להניח דבר לגבי דברים שקיומם עדיין לא אושש בצורה מספקת, כך שאין להאמין שהם קיימים או לא קיימים.
האגנוסטים מבקרים את האתאיזם בטענה שאין סיבה מספקת לדחות את הטענה לקיום אלוהים או לפחות את רעיון האלוהות בכללותו, באופן נחרץ.
בקרב האגנוסטיות אף עלתה השוואה של האתאיזם החזק לדוגמה דתית. בהשוואה זו עסק האגנוסטיקן רוד לידל, עיתונאי אנגלי הטוען בסרטו "הבעיה עם אתאיזם", כי אתאיזם אבסולוטי הוא דוגמטי בדיוק כמו עמדות אבסולוטיות אחרות (אודות רעיון האלוהות), ומכאן הבעיה עמו.
הלוגיקן המודאלי הנוצרי אלווין פלנטינגה טוען כי אם הטיעונים בעד קיום אלוהים כושלים (להבדיל מטיעונים נגד קיום אלוהים), אין זה מוכיח אתאיזם חזק, אלא אגנוסטיות. פלנטינגה משווה זאת לכך שאם אין הוכחה לכך שמספר הפלנטות ביקום זוגי, אין זה מצריך להניח שמספר הפלנטות ביקום אינו זוגי; כך למשל, אם אין ראיות טובות לקיום אלוהות, אין זה מצריך להניח כי אין אלוהות, אלא כי אולי ישנה אלוהות, בסבירות מה.
ביקורות נונתאיסטיות אודות מהות האתאיזם > ביקורת אגנוסטית > ביקורת פוסיביליאנית

ההשקפה הפוסיביליאנית (אנ') מהווה סוג של אגנוסטיות. לפי השקפה זו, הן המונותאיזם האברהמי והן האתאיזם אינם סבירים ודווקא חוסר הידיעה המוחלטת בשאלה אם קיימת אלוהות מסוימת ומה טבעה, מצדיק השערת השערות מגוונות אודות קיומן האפשרי (הפוסיבילי) של ישויות אלוהיות שונות, כמו גם בחינה פילוסופית רצינית של הסבירות של רעיונות אלה.
ההבדל בין אגנוסטיות קלאסית לפוסיבליאניזם נעוץ בכך שאגנוסטיות זו רק מציבה סימן שאלה ומניחה את חוסר היכולת של בני האדם לחקור קיום אלוהות באופן יעיל באמצעים פילוסופיים ולוגיים. הפוסיבליאניזם מציב סימן שאלה גם הוא, אך כן מקדם חקירה כזו (או לפחות מציג אותה כלגיטימית).
ביקורות נונתאיסטיות אודות מהות האתאיזם > ביקורת אגנוסטית > ביקורות אגנוסטיות לעומת ביקורת מן האתאיזם האגנוסטי

ביקורת אגנוסטית רכה יותר על מושג האתאיזם בכללותו, מגיעה מאלו המגדירים עצמם "אתאיסטים אגנוסטיים", כלומר מי שמבחינה השקפתית אינם מגדירים עצמם כאתאיסטים גרידא אלא משלבים כביכול אגנוסטיות עם אתאיזם ואשר לדעתם, מצד אחד, ככל הנראה אין אלוהות, אך מצד שני, יש לדחות את הטענה המוחלטת כי בוודאי אין אלוהות. עם השקפה זו מזוהים ההוגים ברטראנד ראסל וריצ'רד דוקינס.
אקטיביסט האתאיזם ריצ'רד דוקינס טען כי הוא פונדמנטליסטי בעמדתו האתאיסטית כמעט כמו שכל נוצרי אוונגליסטי פונדמנטליסטי בעמדתו הנוצרית וכי ישנו הבדל בין דוגמטיות שמבוססת על אמונה מסוג דתי לבין אמונה שבסיסה ראיות מדעיות והוא שאדם דתי לא ישנה את דעתו גם אם ייחשף לראיות הסותרות אותה באופן מוחלט, בעוד שהחושב באופן מדעי כן ישנה את דעתו. בהזדמנויות מסוימות הגדיר דוקינס את עצמו כאגנוסטי. בספרו משנת 2006 "The GOD Delusion", הציע דוקינס להתייחס לשאלת קיום האל כאל היפותזה מדעית וטען כי הוא אגנוסטי כלפי אלוהים כמו שהוא אגנוסטי לגבי קיומן של פיות אם כי לא סיפק הגדרה למונח "אלוהים" בפסקה זו ואף התייחס מעט אחרת לקונספט האל הדאיסטי כמה דפים לפניכן ולאחר פרסום הספר.
ביקורות נונתאיסטיות אודות מהות האתאיזם > ביקורת איגנוסטית

חסידי האיגנוסטיות דוגלים באי קוגניטיביות תאולוגית, לפיה דיון על קיום האלוהות או על מהותה הוא בעייתי כיוון שלשיטתם המונח תמיד אינו מוגדר היטב ולא ניתן לתפישה במסגרת הקוגניציה האנושית. חסידי הזרם מבקרים את האתאיסטים (כמו גם את התאיסטים) בדיון על מושג עמום כמו "אלוהות" כאשר אף צד בוויכוח אינו מקדים את טיעוניו בניתוח מושגי ראוי למונח זה ואף לחלק מהמונחים הקשורים בו.
ביקורות נונתאיסטיות אודות מהות האתאיזם > ביקורת דאיסטית

דֶאִיזְם היא גישה הדוגלת בכך שהעולם נוצר כמערכת מכניסטית בכללותה על ידי ישות מטאפיזית, אולם ישות זו איננה מעורבת במציאות היום יומית ואינה אל אישי. בכך יש דמיון רב בין היחס המעשי של הדאיסטים והאתאיסטים לדת והשלכותיה על העולם. בדומה לאתאיזם, גם הדאיזם מתחלק לחלש וחזק (כלומר דוגל בגישה השערתית לעומת גישה אמונית). דאיסטים חזקים מאמינים כי קיימת מציאות מטאפיזית שטבעה אינו ברור ואשר ממנה נבעה המציאות הפיזיקלית המוכרת לפחות במצבה הראשוני וכי אין סיבות טובות להניח כי אותה מציאות מטאפיזית קדמונית היא למעשה אל אישי המתערב תדיר או בכלל במציאותנו. גרסה מתונה יותר של דאיזם היא דאיזם אגנוסטי אשר אינו קובע נחרצות קיום "אלוהות" כזו אלא מציע שאם קיימת אלוהות, סביר שהיא כזו, ומעצם היותה אפאתית לכאורה, אין זה סביר שבני האדם יוכלו להכיר את טבעה והיא לעד תישאר "מסתורין שבבסיס היקום".
לפי חלק מהדאיסטים, השימוש של כלל האתאיסטים במונח "אלוהים" כוללני מדי ואתאיזם אינו בהכרח סותר את הטענה לקיום מציאות ראשונית-נצחית שבראה את היקום אך איננה מתערבת בנעשה בו, לפחות לא באופן המפר את חוקי הפיזיקה והלוגיקה המדויקים ובפרט כאשר התערבות כזו איננה גלויה, ולכן אין טעם לדחות מראש כל רעיון אלוהי, גם כזה שהאתאיסט טרם נחשף אליו.
ביקורות נונתאיסטיות אודות מהות האתאיזם > הגות כללית

אדמונד ברק טען כי "האדם בהרכבו הוא חיה דתית" וכי האתאיזם (כאשר הכוונה לאתאיזם אנטיתאיסטי) הולך נגד האינסטינקט האנושי הזה. לפי דעה, ביקורת זו משתמשת בפנייה אל הטבע[דרוש מקור]. יצוין גם כי אתאיזם אינו בהכרח כולל חוסר דת וייתכנו גם אתאיסטים הנמנים עם דתות שאינן מחייבות אמונה באל אישי או "אלוהות" כל שהיא. טענתו של ברק קיבלה אישוש במחקרי האוניברסליות האנושית, שמצאו שלא קיימת ולו תרבות אנושית אחת שאין בה דת. כמו כן, חוקרים מתחום הפסיכולוגיה החיובית דיווחו על מתאם חיובי בין אמונות רוחניות שונות לבין אושרו של הפרט בתרבות המערב. על פי גישה זו, האתאיזם פסול מפני שהוא מביא סבל לאוחזים בו[דרוש מקור].
האפולוגט הנוצרי מאט סליק ביקר טענתם של אתאיסטים מסוימים לפיה יש לסווג תינוקות אשר לראשונה חווים תודעה כ"אתאיסטים". לפי סליק, תינוקות אלה שרויים במצב של אגנוסטיות כלפי המציאות אותה הם חווים ואינם בעלי עמדה אתאיסטית מגובשת (כלומר, בעלת הגדרה ואי אילו מאפיינים משניים). סליק מוסיף לטעון כי אין בסיס לטענה שאמונה באלוהים חייבת להיות מודעת וכי אפילו אם בני אדם היו מחווטים (hard wired) או מיועדים להאמין שאין (או שיש) אלוהות, לא היה זה משנה ולו בזעיר אנפין בשאלה אם קיימת אלוהות או לאו.
הפילוסוף משה רט נתן ביקורת על שימושם של אתאיסטים מסוימים בכלי ניתוח המידע תער אוקאם, להצדקת אתאיזם. לפי רט, העקרונות שבבסיס הכלי כגון "אין להרבות ישויות שלא לצורך" או "כל ישות היא בחזקת בלתי קיימת עד שלא יוכח אחרת" אינם מהווים עקרונות לוגיים ואינם ניתנים להנמקה, אלא מבטאים אינטואיציות ושיקולים פרגמטיים בלבד כאשר השאלה מה נחשב “שלא לצורך” היא עניין של נקודת מוצא סובייקטיבית, ושאם הולכים איתה עד הסוף המסקנה המתבקשת היא לא אתאיזם אלא סוליפסיזם. רט הוסיף כי האלגנטיות אליה חותר הכלי, איננה תמיד רלוונטית שכן בפועל לא כל תהליך או מערכת שניתן לייצג בשפה יהיו אלגנטיים. רט גורס את התער ככלי פילוסופי יעיל אך מוגבל, אשר כוחו יפה לתאר רק את מה שבהכרח קיים, להבדיל ממה שלא בהכרח קיים (אבל עשוי להיות קיים); קרי, אם אפשר להסביר תופעה גם ב-4 ישויות אך גם ב-3 ישויות, זה מעיד כי לפחות 3 הישויות הראשונות וודאי הכרחיות, כאשר הרביעית עדיין עשויה להיות קיימת, ויש להותיר אותה לפחות במעמד של ספק, ולא להניח שברירת המחדל היא אי-קיומה רק משום שהיא אינה הכרחית.
ביקורות תאיסטיות אודות מהות האתאיזם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. רצוי להביא ביקורות מכותבים פנתאיסטים (ראו תת-פרק "ביקורות תאיסטיות אחרות") וכן להרחיב הפרק על ביקורות מן הנצרות. רצוי להביא ביקורת הנסמכת על Kalam cosmological argument.
כותבים תאיסטיים מסוימים טענו כי העמדה האתאיסטית (בפרט בצורתה האמונית של אתאיזם חזק) היא פונדמנטליסטית בעצמה, או בבחינת "דת חדשה".
ביקורות תאיסטיות אודות מהות האתאיזם > ביקורות תאיסטיות אברהמיות

לאורך רוב ההיסטוריה של הדתות האברהמיות (יהדות, נצרות, ואסלאם) שלילת האלוהים הוגדרה ככפירה ואתאיזם מוצהר גרר רדיפה. רעיונות אתאיסטים נתפשו כבלתי לגיטימיים מיסודם ולכן הסמכויות הדתיות לא הרבו לכתוב עליהם או להתווכח איתם עד עידן הנאורות. אם הייתה ביקורת, סביר שלא כללה את המונח "אתאיזם". הרמב"ם, למשל, הכליל את הטוענים לאי קיום אלוהים כ"מינים", ופסק ש"אין להן חלק לעולם הבא, אלא נכרתין ואובדין, ונידונין על גודל רשעם וחטאתם, לעולם ולעולמי עולמים".
במיעוט מזרמי הנצרות, ברוב זרמי האסלאם וכן ביהדות הקדומה, כפירה באלוהי ישראל בצורה של עבודת אלוהים אחרים הוגדרה כחטא חמור שדינו מוות (כמו למשל בסקילה). במאות ה-16 וה-17 באירופה, המילה 'אתאיסט' עדיין הייתה כינוי גנאי בפולמוסים דתיים, ואף אדם לא כינה כך את עצמו. בעיקר החל מן המאה ה-18, הפכו זרמים מודרניים נפוצים של הדתות האברהמיות (בפרט של היהדות והנצרות ובפרט הרפורמיים) לבעלי גישה מתונה יותר והם מקיימים שיח אקטיבי עם התנועה האתאיסטית, למשל בצורה של דיבייטים.
בספר תהלים מופיע המשפט "לַמְנַצֵּחַ לְדָוִד אָמַר נָבָל בְּלִבּוֹ אֵין אֱלֹהִים" אך פסוק זה אינו נחשב לביקורת שכן המחבר המקראי אינו מסביר מדוע לדעתו אתאיזם קשור בנבלות.
ישעיהו ליבוביץ טען כי פסוק א' בספר בראשית מהווה שלילה של האתאיזם[דרושה הבהרה]. לפי מיכה גודמן, הרב קוק ראה בתפיסותיה החילוניות (אתאיסטיות) של הציונות חלק באבולוציה הרעיונית של היהדות, כזה שאמור דווקא לחשל את הדת.
המתמטיקאי והפילוסוף בלז פסקל הציג את העמדה האתאיסטית כמאפשרת חשיבה פורייה, אך ככזו שלא מאפשרת ביקורת-עצמית אודותה, באומרו: "האתאיזם מביא עמו חשיבה איתנה, אך עד לנקודה מסוימת". פסקל טען כי ניתן להתייחס לשאלת קיום האלוהים (כפי שהוא מוצג בנצרות) גם כבעיית ניתוח סיכון-תועלת רציונלי. פסקל הציע להעמיד את ההסתברות לקיום האל לעומת התגמול או העונש שיקבל האדם אם ההימור יצליח. פסקל טוען כי גם אם ההסתברות לקיום האל היא נמוכה עדיין כדאי להאמין באל (ולהיות נוצרי), מכיוון שהתגמול או העונש הם לנצח. זאת לעומת העדר תגמול, לטוב ולרע אם אין אלוהים. כלומר, תחת תוחלת אינסופית האמונה באלוהים משתלמת. ההימור של פסקל כפוף לתורת הגמול, ולכן, גם לא-נוצרים (כגון יהודים, מוסלמים, בני דתות אחרות או בעלי השקפות פילוסופיות שונות) שעמדותיהם בנושא התגמול דומות, עשויים לעשות שימוש בגרסה מסוימת של טיעון זה. יש לכך מספר דוגמאות, בסופיזם, באסלאם ועוד. וולטר, שהיה דאיסט, ביקר את הטענה כי ההימור מוכיח קיום אלוהים באומרו "האינטרס להאמין בקיומו של דבר מה אינו מוכיח את קיומו".
ביקורות תאיסטיות אודות מהות האתאיזם > ביקורת תאיסטיות אחרות

המלתאיזם הוא גישה פילוסופיות המציעה כי אם ישנה אלוהות שתכננה את היקום וחוקיותו, אלוהות זו היא רעה במובן האנושי של המושג "רוע" והיא בראה את היקום, את המין האנושי ואולי גם צורות חיים אחרות בפלנטות אחרות, לשם שעשוע אכזרי. גישה זו מבקרת האתאיזם בטענה שאין צורך באתאיזם דווקא להסביר את בעיית הרוע (בה מצדדים פילוסופים אתאיסטיים ואחרים) והיא דוגמה נוספת לתרץ את הבעיה מתוך התאיזם עצמו (לצד הסברים תאיסטיים ואחרים המדברים למשל על תורת הגמול).
אין לבלבל גישת המלתאיזם עם גישת ה"אלוהות מועטת יכולות" (impotent god) לפיה ישנה אלוהות שהביאה להיווצרות יקום ראשוני שהתפתח ליקום הנצפה כיום אך מסיבה אחת או יותר איננה יכולה לשלוט על היקום הנוכחי ולמנוע בו סבל.
מדען המוח והפילוסוף סם האריס הציג את שתי הגישות כהסבר חלופי אפשרי אך בלתי סביר לשיטתו כאתאיסט, לסבל הרב בעולם.
ביקורות העוסקות בהשלכות האתאיזם

ביקורות אלה מציגות את העמדה האתאיסטית כלא סבירה מעצם השפעותיה כביכול על הפרט או הקבוצה הנמצאים בה.